Document ID: 31994R1179

31994R1179
L 131/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1179/94 AL COMISIEI
din 25 mai 1994
privind prima listă de substanțe prioritare prevăzută de Regulamentul (CEE) nr. 793/93 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 793/93 al Consiliului din 23 martie 1993 privind evaluarea și controlul riscurilor prezentate de anumite substanțe existente (1), în special articolele 8 și 10,
întrucât Regulamentul (CEE) nr. 793/93 prevede un sistem de evaluare și control al riscurilor prezentate de anumite substanțe existente și întrucât, pentru a efectua evaluarea riscurilor prezentate de aceste substanțe, trebuie identificate substanțele prioritare care necesită atenție;
întrucât, în consecință, articolul 8 din Regulamentul (CEE) nr. 793/93 cere Comisiei să stabilească o listă cu substanțele prioritare și întrucât articolul 8 indică și factorii de luat în considerare la elaborarea respectivei liste;
întrucât articolul 10 din Regulamentul (CEE) nr. 793/93 prevede că pentru fiecare substanță din listele prioritare responsabilitatea evaluării revine unui stat membru și întrucât alocarea substanțelor trebuie să asigure o repartizare echitabilă a sarcinilor între statele membre;
întrucât dispozițiile prezentului regulament sunt în conformitate cu avizul comitetului instituit prin articolul 15 din Regulamentul (CEE) nr. 793/93,
ADOPTĂ PREZENTUL REGULAMENT:
Articolul 1
Listă prioritară
(1) Se stabilește prima listă de substanțe prioritare, inclusă în anexa la prezentul regulament.
(2) Pentru fiecare substanță din lista prioritară se desemnează un stat membru răspunzător pentru evaluarea acesteia, indicat în anexa la prezentul document.
Articolul 2
Prezentul regulament intră în vigoare în a 20-a zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 mai 1994.

Labels: 12
0
1
18